Ákveðið hefur verið að setja á stofn félag til að halda ráðstefnur um mikilvæg viðfangsefni á sviði sjávarútvegs . Félagið á ekki að vera hagsmunasamtök einstakra hópa og á ekki að vinna að hagsmunagæslu , heldur tryggja uppbyggilega umræðu og vera hvetjandi til góðra verka . Ákveðið hefur verið að stofna Sjávarútvegsráðstefnan ehf . Stofnfundur félagsins verður haldinn þann 19. febrúar klukkan 15:30 íVerbúðinni – Víkin , Sjóminjasafninu í Reykjavík , Grandagarði 8 , 101 Reykjavík . Allir þeir sem láta sig málefni sjávarútvegsins varða eru hvattir til að gerast hluthafar . Félagið er ekki hagsmunasamtök einstakra hópa og vinnur ekki að hagsmunagæslu . Hlutverk félagsins er að halda árlega sjávarútvegsráðstefnu og er tilgangur hennar að : stuðla að faglegri og fræðandi umfjöllun um sjávarútveg og vera vettvangur fyrir samskipti allra þeirra sem koma að sjávarútvegi á Íslandi . Markmið sjávarútvegsráðstefnunnar er að ná saman á einum stað þversniði af greininni til að vinna að framförum og sókn . Sjávarútvegsráðstefnan er vettvangur þar sem menn hittast , styrkja sambönd og samstarf í greininni . Á ráðstefnunni er fjallað um mikilvæg viðfangsefni á sviði sjávarútvegs og vonast er að hún verði uppspretta hugmynda og hvatning til góðra verka . Allir er láta sig málefni sjávarútvegsins varða geta tekið þátt í stofnun félagsins og mætt á stofnfund . Þeir sem hafa áhuga að vera hluthafar en geta ekki mætt vinsamlega sendið tölvupóst til Guðbrands Sigurðssonar ( gs@nyland.is ) eða Valdimars Inga Gunnarssonar ( valdimar@sjavarutvegur.is ) Sjávarútvegsráðstefnan 2010 Fyrsta sjávarútvegsráðstefnan verður haldin 6. – 7. september 2010 á Grand Hótel í Reykjavík . Ráðstefnan verður með vefinnwww.sjavarutvegsradstefnan.isþar sem hægt verður að sækja dagskrá og aðrar upplýsingar í framtíðinni . Til að tryggja að sem flestir geti sótt ráðstefnuna verða fengnir aðilar til að styrkja ráðstefnuna með að markmiði að halda þátttökugjaldi í hófi .